CELEX: 42011X0428(02)
Language: lt
Date: 1303948800000
Title: Jungtinių Tautų Europos ekonominės komisijos (JT EEK) taisyklė Nr. 34. Suvienodintos transporto priemonių patvirtinimo, atsižvelgiant į gaisro pavojaus prevenciją, nuostatos

28.4.2011   
            
            
               LT
            
            
               Europos Sąjungos oficialusis leidinys
            
            
               L 109/55
            
         Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti
   http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonominės komisijos (JT EEK) taisyklė Nr. 34. Suvienodintos transporto priemonių patvirtinimo, atsižvelgiant į gaisro pavojaus prevenciją, nuostatos
   Įtrauktas visas galiojantis tekstas iki:
   02 serijos pakeitimų 3 papildymo; įsigaliojimo data: 2009 m. spalio 24 d.
   TURINYS
   TAISYKLĖ
   
               1.
            
            Taikymo sritis
         
               2.
            
            Patvirtinimo paraiška
         
               3.
            
            Patvirtinimas
         I DALIS.   TRANSPORTO PRIEMONIŲ PATVIRTINIMAS, ATSIŽVELGIANT Į JŲ DEGALŲ BAKUS
   
               4.
            
            Apibrėžtys
         
               5.
            
            Skystųjų degalų bakų reikalavimai
         
               6.
            
            Skystųjų degalų bakų bandymai
         II DALIS.   TRANSPORTO PRIEMONIŲ PATVIRTINIMAS, ATSIŽVELGIANT Į GAISRO PAVOJAUS SUSIDŪRIMO ATVEJU PREVENCIJĄ
   
               7.
            
            Apibrėžtys
         
               8.
            
            Skystųjų degalų bakų montavimo reikalavimai
         
               9.
            
            Transporto priemonės bandymai
         III DALIS.   SKYSTŲJŲ DEGALŲ BAKŲ KAIP ATSKIRŲ TECHNINIŲ MAZGŲ PATVIRTINIMAS
   
               10.
            
            Apibrėžtys
         
               11.
            
            Skystųjų degalų bakų reikalavimai
         IV DALIS.   TRANSPORTO PRIEMONIŲ PATVIRTINIMAS, ATSIŽVELGIANT Į PATVIRTINTŲ DEGALŲ BAKŲ MONTAVIMĄ
   
               12.
            
            Apibrėžtys
         
               13.
            
            Skystųjų degalų bako (-ų) montavimo reikalavimai
         
               14.
            
            Transporto priemonės ar bako tipo pakeitimai
         
               15.
            
            Gamybos atitiktis
         
               16.
            
            Baudos už gamybos neatitiktį
         
               17.
            
            Pereinamojo laikotarpio nuostatos
         
               18.
            
            Patvirtinimo bandymus atliekančių technikos tarnybų ir administracijos padalinių pavadinimai ir adresai
         PRIEDAI
   
               1 priedas.
            
            Pranešimas dėl transporto priemonių tipo patvirtinimo suteikimo arba patvirtinimo taikymo srities išplėtimo, arba atsisakymo suteikti patvirtinimą, arba patvirtinimo panaikinimo, arba visiško gamybos nutraukimo, atsižvelgiant į skystųjų degalų baką, gaisro pavojaus prevenciją priekinio, šoninio ir galinio susidūrimų atvejais ir skystųjų degalų bako tipą pagal Taisyklę Nr. 34.
         
               2 priedas.
            
            Patvirtinimo ženklų išdėstymas
         
               3 priedas.
            
            Priekinio susidūrimo su kliūtimi bandymas
         
               4 priedas.
            
            Galinio susidūrimo bandymo tvarka
         
               5 priedas.
            
            Iš plastiko pagamintų degalų bakų bandymas
         
               1 priedėlis.
            
            Atsparumo liepsnai bandymas
         
               2 priedėlis.
            
            Ugniai atsparių plytų matmenys ir techniniai duomenys
         1.   TAIKYMO SRITIS
   Ši taisyklė taikoma:
   
               1.1.
            
            
               I DALIS: M, N ir O kategorijų (1) transporto priemonių patvirtinimui, atsižvelgiant į skystųjų degalų baką (-us);
            
         
               1.2.
            
            
               II DALIS: gamintojo prašymu, M, N ir O kategorijos transporto priemonių, kurios patvirtintos pagal šios taisyklės I arba IV dalį ir kuriose sumontuotas (-i) skystųjų degalų bakas (-ai), patvirtinimui, atsižvelgiant į gaisro pavojaus priekinio ir (arba) šoninio, ir (arba) galinio susidūrimo atveju prevenciją;
            
         
               1.3.
            
            
               III DALIS: skystųjų degalų bakų kaip atskirų techninių mazgų patvirtinimui;
            
         
               1.4.
            
            
               IV DALIS: transporto priemonių patvirtinimui, atsižvelgiant į patvirtintų skystųjų degalų bakų montavimą.
            
         2.   PATVIRTINIMO PARAIŠKA
   2.1.   Patvirtinimo paraiška pagal šios taisyklės I dalį ir (arba) II dalį
   
               2.1.1.
            
            
               Transporto priemonės tipo patvirtinimo pagal šios taisyklės I arba II dalį paraišką pateikia transporto priemonės gamintojas arba jo įgaliotasis atstovas.
            
         
               2.1.2.
            
            
               Paraiška pateikiama kartu su toliau nurodytais dokumentais (trimis egzemplioriais) ir šia informacija:
               
                           2.1.2.1.
                        
                        
                           išsamus transporto priemonės tipo aprašas, atsižvelgiant į 4.2 ir (arba) 7.2 punkte nurodytus elementus; nurodomi variklio tipo ir transporto priemonės tipo identifikavimo numeriai ir (arba) simboliai;
                        
                     
                           2.1.2.2.
                        
                        
                           brėžinys (-iai), kuriuose nurodytos degalų bako charakteristikos ir gamybos medžiaga;
                        
                     
                           2.1.2.3.
                        
                        
                           visų degalų tiekimo sistemų schema, kurioje nurodyta kiekvienos sudedamosios dalies vieta transporto priemonėje; ir
                        
                     
                           2.1.2.4.
                        
                        
                           su paraiška pagal šios taisyklės II dalį pateikiama elektros įrangos schema, kurioje parodytas įrangos išdėstymas ir jos montavimo transporto priemonėje būdas.
                        
                     
         
               2.1.3.
            
            
               Už patvirtinimo bandymus atsakingai technikos tarnybai pateikiama:
               
                           2.1.3.1.
                        
                        
                           pavyzdinė tvirtintino tipo transporto priemonė arba transporto priemonės dalys, kurios, technikos tarnybos nuomone, reikalingos patvirtinimo bandymams;
                        
                     
                           2.1.3.2.
                        
                        
                           kai transporto priemonėje įtaisytas iš plastiko pagamintas bakas: septyni papildomi bakai su papildoma įranga;
                        
                     
                           2.1.3.3.
                        
                        
                           kai transporto priemonėje įtaisytas iš plastiko pagamintas bakas: du papildomi bakai su papildoma įranga.
                        
                     
         2.2.   Patvirtinimo paraiška pagal šios taisyklės III dalį
   
               2.2.1.
            
            
               Skystųjų degalų bako tipo patvirtinimo pagal šios taisyklės III dalį paraišką pateikia transporto priemonės gamintojas arba jo įgaliotasis atstovas.
            
         
               2.2.2.
            
            
               Paraiška pateikiama kartu su toliau nurodytais dokumentais (trimis egzemplioriais) ir šia informacija:
               
                           2.2.2.1.
                        
                        
                           išsamus skystųjų degalų bako tipo aprašas, atsižvelgiant į 10.2 punkte nurodytus elementus; turi būti nurodyta, ar pareiškėjas teikia paraišką dėl bako tipo su papildoma įranga arba be jos ir ar pareiškėjas teikia paraišką dėl universalaus naudojimo arba dėl naudojimo konkrečioje transporto priemonėje; bako be papildomos įrangos tipo patvirtinimo atveju aiškiai įvardijama per bandymus naudojama papildoma įranga;
                        
                     
                           2.2.2.2.
                        
                        
                           brėžinys (-iai), kuriame (-iuose) nurodytos degalų bako charakteristikos ir gamybos medžiagos, o bako, skirto naudoti konkrečioje transporto priemonėje, atveju – per bandymus naudojamų transporto priemonių dalių charakteristikos.
                        
                     
         
               2.2.3.
            
            
               Už tipo patvirtinimo bandymus atsakingai technikos tarnybai pateikiama:
               
                           2.2.3.1.
                        
                        
                           kai bakas pagamintas iš plastiko: septyni bakai su papildoma įranga; bako be papildomos įrangos patvirtinimo atveju pateikiami septyni papildomos įrangos, paprastai montuojamos transporto priemonėje, tipo komplektai;
                        
                     
                           2.2.3.2.
                        
                        
                           kai bakas pagamintas iš kitos medžiagos: du bakai su papildoma įranga; bako be papildomos įrangos patvirtinimo atveju pateikiami du transporto priemonėje paprastai montuojamo tipo papildomos įrangos komplektai;
                        
                     
                           2.2.3.3.
                        
                        
                           kai iš plastiko pagamintas bakas skirtas naudoti konkrečioje transporto priemonėje, pateikiamos transporto priemonių dalys, nurodytos 5 priedo 5.3.2 punkte.
                        
                     
         2.3.   Patvirtinimo paraiška pagal šios taisyklės IV dalį
   
               2.3.1.
            
            
               Transporto priemonės tipo patvirtinimo pagal šios taisyklės IV dalį paraišką pateikia transporto priemonės gamintojas arba jo įgaliotasis atstovas.
            
         
               2.3.2.
            
            
               Paraiška pateikiama kartu su toliau nurodytais dokumentais (trimis egzemplioriais) ir šia informacija:
               
                           2.3.2.1.
                        
                        
                           išsamus transporto priemonės tipo aprašas, atsižvelgiant į 12.2 punkte nurodytus elementus; nurodomi variklio tipo ir transporto priemonės tipo identifikavimo numeriai ir (arba) simboliai;
                        
                     
                           2.3.2.2.
                        
                        
                           visos degalų tiekimo sistemos schema, kurioje nurodyta kiekvienos sudedamosios dalies vieta transporto priemonėje;
                        
                     
                           2.3.2.3.
                        
                        
                           skystųjų degalų bakų visų tipų, patvirtintų pagal šios taisyklės III dalį ir skirtų montuoti konkretaus tipo transporto priemonėje, sąrašas.
                        
                     
         
               2.3.3.
            
            
               Už patvirtinimo bandymus atsakingai technikos tarnybai pateikiama:
               
                           2.3.3.1.
                        
                        
                           tipinė patvirtintino tipo transporto priemonė;
                        
                     
                           2.3.3.2.
                        
                        
                           prireikus, du papildomi bakai su papildoma įranga, kai kiekvienas degalų bako tipas patvirtintas be papildomos įrangos.
                        
                     
         3.   PATVIRTINIMAS
   3.1.   Patvirtinimas pagal šios taisyklės I dalį ir (arba) II dalį
   
               3.1.1.
            
            
               Jei pagal šią taisyklę tvirtinti pateikta transporto priemonė atitinka I dalies ir (arba) II dalies reikalavimus, suteikiamas to transporto priemonės tipo patvirtinimas.
            
         
               3.1.2.
            
            
               Kiekvienam patvirtintam tipui suteikiamas patvirtinimo numeris, kurio pirmieji du skaitmenys rodo naujausios, tvirtinant galiojančios, į taisyklę įtrauktų pakeitimų serijos numerį. Tačiau susitariančioji šalis gali tą patį patvirtinimo numerį suteikti keletui transporto priemonių tipų, kaip apibrėžta 4.2 ir (arba) 7.2 punkte, jei tipai yra to paties pagrindinio modelio variantai ir tik tada, jei kiekvienas tipas yra bandomas atskirai ir atitinka šios taisyklės sąlygas.
            
         
               3.1.3.
            
            
               Pranešimas dėl transporto priemonės tipo patvirtinimo arba atsisakymo suteikti patvirtinimą pagal šią taisyklę turi būti perduotas taisyklę taikančioms susitariančiosioms šalims; pranešimo forma turi atitikti šios taisyklės 1 priedo 1 priedėlyje pateiktą pavyzdį, o brėžiniai su 2.1.2.2, 2.1.2.3 ir 2.1.2.4 punktuose nurodyta informacija (pateikti tvirtinimo paraiškos įteikėjo) turi būti ne didesnio kaip A 4 (210 × 297) mm formato, arba sulankstyti tuo formatu, ir turi būti atitinkamo mastelio.
            
         
               3.1.4.
            
            
               Prie kiekvienos transporto priemonės, atitinkančios pagal šią taisyklę patvirtintą transporto priemonių tipą, lengvai pasiekiamoje, patvirtinimo formoje apibrėžtoje vietoje, aiškiai pritvirtinamas tarptautinis patvirtinimo ženklas, kurį sudaro:
               
                           3.1.4.1.
                        
                        
                           apskritimas apie E raidę, po kurios nurodomas skiriamasis patvirtinimą suteikusios šalies numeris (2);
                        
                     
                           3.1.4.2.
                        
                        
                           šios taisyklės numeris, po kurio rašoma „RI“, jei transporto priemonė patvirtinta pagal taisyklės I dalį, arba „RII“, jei transporto priemonė patvirtinta pagal taisyklės I arba IV dalį ir II dalį, 3.1.4.1 punkte nurodyto apskritimo dešinėje pusėje rašomas brūkšnelis ir patvirtinimo numeris.
                        
                     
         
               3.1.5.
            
            
               Jei transporto priemonė atitinka pagal vieną arba keletą kitų prie Susitarimo prijungtų taisyklių patvirtintą transporto priemonių tipą, pagal šią taisyklę patvirtinimą suteikusioje šalyje 3.1.4.1 punkte nurodyto simbolio kartoti nereikia; tokiu atveju visų taisyklių, pagal kurias buvo suteiktas patvirtinimas (šalyje, kuri suteikė patvirtinimą pagal šią taisyklę) papildomi numeriai ir simboliai išdėstomi vertikaliais stulpeliais į dešinę nuo 3.1.4.1 punkte nurodyto simbolio.
            
         
               3.1.6.
            
            
               Patvirtinimo ženklas turi nenusitrinti ir būti aiškiai įskaitomas.
            
         
               3.1.7.
            
            
               Patvirtinimo ženklas pritvirtinamas prie automobilio duomenų plokštelės, kurią pritvirtina gamintojas, arba ant jos.
            
         
               3.1.8.
            
            
               Šios taisyklės 2 priede pateikti patvirtinimo ženklo išdėstymo pavyzdžiai.
            
         3.2.   Patvirtinimas pagal šios taisyklės III dalį
   
               3.2.1.
            
            
               Jei pagal šią taisyklę patvirtinti pateiktas bakas atitinka III dalies reikalavimus, suteikiamas to bako tipo patvirtinimas.
            
         
               3.2.2.
            
            
               Kiekvienam patvirtintam tipui suteikiamas patvirtinimo numeris, kurio pirmieji du skaitmenys rodo naujausios į taisyklę įtrauktų pakeitimų serijos, galiojančios suteikiant tipo patvirtinimą, numerį.
            
         
               3.2.3.
            
            
               Pranešimas dėl bako tipo patvirtinimo arba atsisakymo suteikti patvirtinimą pagal šią taisyklę perduodamas taisyklę taikančioms susitariančiosioms šalims, naudojant šios taisyklės 1 priedo 2 priedėlyje pateikto pavyzdžio blanką ir brėžinius su 2.2.2.1 ir 2.2.2.2 punktuose nurodyta informacija (pateikia patvirtinimo paraiškos teikėjas), kurie turi būti ne didesnio kaip A4 (210 × 297 mm) formato arba sulankstyti tuo formatu ir atitinkamo mastelio.
            
         
               3.2.4.
            
            
               Prie kiekvieno bako, atitinkančio pagal šią taisyklę patvirtintą bako tipą, lengvai pasiekiamoje, patvirtinimo blanke nurodytoje vietoje, aiškiai pritvirtinamas tarptautinis patvirtinimo ženklas, kurį sudaro:
               
                           3.2.4.1.
                        
                        
                           apskritimas apie E raidę, po kurios nurodomas skiriamasis patvirtinimą suteikusios šalies numeris (2);
                        
                     
                           3.2.4.2.
                        
                        
                           šios taisyklės numeris, po kurio rašoma „RIII“, nurodoma „U“, jei bakas patvirtintas universaliam naudojimui, arba „S“, jei bakas patvirtintas naudoti konkrečioje transporto priemonėje, nurodoma „+A“, jei bakas patvirtintas su papildoma įranga, arba „#A“, jei bakas patvirtintas be papildomos įrangos, 3.2.4.1 punkte nurodyto apskritimo dešinėje pusėje rašomas brūkšnelis ir patvirtinimo numeris.
                        
                     
         
               3.2.5.
            
            
               Baką sumontavus transporto priemonėje, patvirtinimo ženklas turi nenusitrinti ir būti aiškiai įskaitomas.
            
         
               3.2.6.
            
            
               Šios taisyklės 2 priede pateikti patvirtinimo ženklo išdėstymo pavyzdžiai.
            
         3.3.   Patvirtinimas pagal šios taisyklės IV dalį
   
               3.3.1.
            
            
               Jei pagal šią taisyklę patvirtinti pateikta transporto priemonė atitinka IV dalies reikalavimus, suteikiamas to transporto priemonės tipo patvirtinimas.
            
         
               3.3.2.
            
            
               Kiekvienam patvirtintam tipui suteikiamas patvirtinimo numeris, kurio pirmieji du skaitmenys rodo naujausios į taisyklę įtrauktų pakeitimų serijos, galiojančios teikiant tipo patvirtinimą, numerį. Tačiau susitariančioji šalis gali tą patį patvirtinimo numerį suteikti keletui transporto priemonių tipų, kaip apibrėžta 12.2 punkte, jei tipai yra to paties pagrindinio modelio variantai su sąlyga, kad kiekvienas tipas yra bandomas atskirai ir atitinka šios taisyklės sąlygas.
            
         
               3.3.3.
            
            
               Pranešimas dėl transporto priemonės tipo patvirtinimo arba atsisakymo suteikti patvirtinimą pagal šią taisyklę perduodamas taisyklę taikančioms susitariančiosioms šalims, naudojant šios taisyklės 1 priedo 1 priedėlyje pateikto pavyzdžio blanką ir brėžinius su 2.3.2.1, 2.3.2.2 ir 2.3.2.3 punktuose nurodyta informacija (pateikia tvirtinimo paraiškos pateikėjas), kurie turi būti ne didesnio kaip A4 (210 × 297 mm) formato arba sulankstyti tuo formatu ir atitinkamo mastelio.
            
         
               3.3.4.
            
            
               Prie kiekvienos transporto priemonės, atitinkančios pagal šią taisyklę patvirtintą transporto priemonių tipą, lengvai pasiekiamoje, patvirtinimo blanke apibrėžtoje vietoje, aiškiai pritvirtinamas tarptautinis patvirtinimo ženklas, kurį sudaro:
               
                           3.3.4.1.
                        
                        
                           apskritimas apie E raidę, po kurios nurodomas skiriamasis patvirtinimą suteikusios šalies numeris (2);
                        
                     
                           3.3.4.2.
                        
                        
                           šios taisyklės numeris, po kurio nurodoma „RIV“, 3.3.4.1 punkte nurodyto apskritimo dešinėje pusėje rašomas brūkšnelis ir patvirtinimo numeris.
                        
                     
         
               3.3.5.
            
            
               Jei transporto priemonė atitinka pagal vieną arba keletą kitų prie Susitarimo prijungtų taisyklių patvirtintą transporto priemonių tipą, pagal šią taisyklę patvirtinimą suteikusioje šalyje 3.3.4.1 punkte nurodyto simbolio kartoti nereikia; tokiu atveju visų taisyklių, pagal kurias buvo suteiktas patvirtinimas šalyje, kuri suteikė patvirtinimą pagal šią taisyklę, papildomi numeriai ir simboliai išdėstomi vertikaliais stulpeliais į dešinę nuo 3.3.4.1 punkte nurodyto simbolio.
            
         
               3.3.6.
            
            
               Patvirtinimo ženklas turi nenusitrinti ir būti aiškiai įskaitomas.
            
         
               3.3.7.
            
            
               Patvirtinimo ženklas pritvirtinamas prie automobilio duomenų plokštelės, kurią pritvirtina gamintojas, arba ant jos.
            
         
               3.3.8.
            
            
               Šios taisyklės 2 priede pateikiami patvirtinimo ženklo išdėstymo pavyzdžiai.
            
         I DALIS.   TRANSPORTO PRIEMONIŲ PATVIRTINIMAS, ATSIŽVELGIANT Į JŲ DEGALŲ BAKUS
   4.   APIBRĖŽTYS
   Šioje taisyklės dalyje:
   4.1.   transporto priemonės patvirtinimas– transporto priemonės tipo patvirtinimas, atsižvelgiant į skystųjų degalų bakus;
   4.2.   transporto priemonių tipas– tai transporto priemonės, kurių nesiskiria šios esminės savybės:
   4.3.   keleivių skyrius– keleivio buvimo vieta, kurią riboja stogas, grindys, šoninės sienos, durys, išorinis įstiklinimas, priekinė pertvara ir galinė skyriaus pertvara arba galinės sėdynės atlošo plokštuma;
   4.4.   bakas– tai bakas (-ai), skirtas (-i) skystiesiems degalams, kaip apibrėžta 4.6 punkte, visų pirma naudojamas (-i) transporto priemonei varyti, išskyrus papildomą bakų įrangą (įpylimo angos vamzdį, jei tai atskiras elementas, įpylimo angą, dangtelį, matuoklį, jungtis su varikliu ir jungtis, skirtas sumažinti per didelį vidaus slėgį, ir kt.;
   4.5.   degalų bako talpa– transporto priemonės gamintojo nustatyta degalų bako talpa; ir
   4.6.   skystieji degalai– tai degalai, kurie yra skysti, esant įprastai temperatūrai ir slėgiui.
   5.   SKYSTŲJŲ DEGALŲ BAKŲ REIKALAVIMAI
   5.1.   Bakai pagaminami taip, kad būtų atsparūs korozijai.
   5.2.   Kai bakuose įtaisyta visa paprastai įtaisoma įranga, jie turi atitikti pagal 6.1 punktą atliekamų bandymų reikalavimus; atliekant bandymus, santykinis vidaus slėgis turi būti du kartus didesnis už darbinį viršslėgį ir jokiu atveju viršslėgis neturi būti mažesnis kaip 0,3 baro.
   Laikoma, kad iš plastiko pagaminti bakai atitinka šį reikalavimą, jeigu su jais sėkmingai atliekamas 5 priedo 2 punkte nurodytas bandymas.
   5.3.   Bet koks perviršinis slėgis arba bet koks slėgis, viršijantis darbinį slėgį, automatiškai sumažinamas tinkamais įtaisais (angomis, saugos vožtuvais ir kt.).
   5.4.   Angos projektuojamos taip, kad būtų pašalintas bet koks gaisro pavojus. Ypač svarbu, kad degalai, kurie gali pratekėti pildant degalų baką (-us), nepatektų ant išmetimo sistemos. Jų tekėjimas nukreipiamas į žemės paviršių.
   5.5.   Bakas (-ai) neturi būti įrengtas (-i) keleivių skyriuje, neturi būti keleivių skyriaus ar nuo keleivių skyriaus neatskiriamo skyriaus dalis arba paviršius (grindys, sienos, pertvara).
   5.6.   Keleivių skyrius nuo bako (-ų) atskiriamas pertvara. Pertvaroje gali būti angų (pvz., laidams) tik tokiu atveju, jei jie bus įrengti taip, jog degalai įprastomis naudojimo sąlygomis negalėtų laisvai tekėti iš bako (-ų) į keleivių skyrių arba į kitą nuo keleivių skyriaus neatskiriamą skyrių.
   5.7.   Kiekvienas bakas patikimai įtvirtinamas ir įtaisomas taip, kad būtų užtikrinta, jog bet kokie iš degalų bako arba jo papildomos įrangos ištekėję degalai įprastomis naudojimo sąlygomis pateks ant žemės, o ne į keleivių skyrių.
   5.8.   Įpylimo anga neturi būti įrengta keleivių skyriuje, bagažo skyriuje arba variklio skyriuje.
   5.9.   Degalai neturi tekėti pro bako dangtelį arba įtaisus, kurie skirti sumažinti perviršinį slėgį varikliui veikiant iš anksto nustatytu būdu. Transporto priemonei apsivertus, leidžiamas lašėjimas, jeigu jis ne didesnis kaip 30 g/min.; atitiktis šiam reikalavimui tikrinama atliekant 6.2 punkte nurodytą bandymą.
   
               5.9.1.
            
            
               Degalų įpylimo angos dangtelis pritvirtinamas prie įpylimo angos vamzdžio.
            
         
               5.9.1.1.
            
            
               Laikoma, kad 5.9.1 punkto reikalavimai įvykdyti, jei taikoma sąlyga užkirsti kelią pernelyg dideliam degalų garavimui ir degalų ištekėjimui, kurie vyksta, jei nėra degalų įpylimo angos dangtelio.
               Tai gali būti pasiekta naudojant:
               
                           5.9.1.1.1.
                        
                        
                           automatiškai atsidarantį ir užsidarantį nenuimamą degalų įpylimo angos dangtelį;
                        
                     
                           5.9.1.1.2.
                        
                        
                           konstrukcijos ypatybes, kurios padėtų išvengti pernelyg didelio degalų garavimo ir ištekėjimo, kai nėra degalų įpylimo angos dangtelio;
                        
                     
                           5.9.1.1.3.
                        
                        
                           bet kurias kitas priemones, kurios turėtų tokį patį poveikį. Galimi pavyzdžiai (sąrašas nėra baigtinis): pririšamas degalų įpylimo angos dangtelis, grandinėle pritvirtinamas degalų įpylimo angos dangtelis arba toks dangtelis, kuris rakinamas raktu, naudojamu ir transporto priemonės varikliui užvesti. Šiuo atveju raktą iš įpylimo angos dangtelio turi būti galima ištraukti tik dangteliui esant užrakintam. Tačiau naudoti pririšamą arba grandinėle pritvirtinamą degalų įpylimo angos dangtelį tinka tik M1 ir N1 kategorijos transporto priemonėse.
                        
                     
         
               5.9.2.
            
            
               Sandariklis tarp dangtelio ir įpylimo angos vamzdžio patikimai pritvirtinamas savo vietoje. Uždarytas dangtelis turi patikimai laikytis savo vietoje ant sandariklio ir įpylimo angos.
            
         5.10.   Bakai sumontuojami taip, kad būtų apsaugoti nuo priekinio arba galinio transporto priemonės susidūrimo pasekmių; prie bako neturi būti išsikišančių dalių, aštrių kraštų ir kt.
   5.11.   Degalų bakas ir papildoma jo įranga projektuojami ir transporto priemonėse sumontuojami taip, kad būtų išvengta bet kokio užsidegimo pavojaus dėl statinio elektros krūvio. Prireikus naudojama (-os) krūvio sklaidymo priemonė (-ės). Gamintojas nurodo technikos tarnybai priemonę (-es), užtikrinančią (-ias), kad laikomasi šių reikalavimų.
   5.12.   Degalų bakas (-ai) gaminamas (-i) iš ugniai atsparaus metalo. Jis (jie) gali būti pagamintas (-i) iš plastiko, jei laikomasi 5 priedo reikalavimų.
   6.   SKYSTŲJŲ DEGALŲ BAKŲ BANDYMAI
   6.1.   Hidraulinis bandymas
   Bako hidraulinis vidaus slėgio bandymas atliekamas izoliavus įrenginį su visa papildoma įranga. Bakas iki galo pripildomas nedegaus skysčio (pvz., vandens). Nutraukus visus ryšius su išore, naudojant vamzdžio jungtį, per kurią degalai tiekiami į variklį, laipsniškai didinamas slėgis, kol santykinis vidaus slėgis tampa dvigubai didesnis už naudojamą darbinį slėgį; bet kokiu atveju slėgio perviršis turi būti ne mažesnis kaip 0,3 baro (30 kPa), ir toks slėgis išlaikomas vieną minutę. Per tą laiką bako korpusas neturi įtrūkti ar tapti nesandarus; tačiau ilgalaikė deformacija leidžiama.
   6.2.   Apsivertimo bandymas
   
               6.2.1.
            
            
               Bakas ir visa papildoma jo įranga sumontuojami bandymų stende taip, kad montavimas būtų panašus į transporto priemonėje, kuriai bakas skirtas, taikomą montavimą: šis reikalavimas taip pat taikomas ir vidaus slėgio perviršį mažinančioms sistemoms.
            
         
               6.2.2.
            
            
               Bandymų stendas sukamas aplink ašį, lygiagrečią su transporto priemonės išilgine ašimi.
            
         
               6.2.3.
            
            
               Bandymas atliekamas, pripildžius 90 % bako talpos, taip pat 30 % jo talpos pripildoma nedegaus skysčio, kurio tankis ir klampa yra panašūs į paprastai naudojamų degalų charakteristikas (galima naudoti vandenį).
            
         
               6.2.4.
            
            
               Bakas nuo įrengimo padėties pasukamas į dešinę 90° kampu. Bakas šioje padėtyje laikomas bent penkias minutes. Tada bakas toliau sukamas 90° kampu ta pačia kryptimi. Bakas šioje padėtyje (iki galo apverstas) taip pat laikomas bent penkias minutes. Tada bakas sugrąžinamas į įprastą padėtį. Bandymo skystis, kuris iš vėdinimo sistemos nesutekėjo į baką, išleidžiamas ir, jei reikia, jo kiekis papildomas. Bakas pasukamas 90° kampu priešinga kryptimi ir toje padėtyje laikomas bent penkias minutes.
               Bakas toliau sukamas 90° kampu ta pačia kryptimi. Bakas šioje padėtyje (iki galo apverstas) laikomas bent penkias minutes. Vėliau bakas sugrąžinamas į įprastą padėtį.
               Kiekvienas vėlesnis bako pasukimas 90° kampu atliekamas per 1–3 minutes.
            
         II DALIS.   TRANSPORTO PRIEMONIŲ PATVIRTINIMAS, ATSIŽVELGIANT Į GAISRO PAVOJAUS SUSIDŪRIMO ATVEJU PREVENCIJĄ
   7.   APIBRĖŽTYS
   Šioje taisyklės dalyje:
   7.1.   transporto priemonės patvirtinimas– transporto priemonės tipo tvirtinimas, atsižvelgiant į gaisro pavojaus prevenciją;
   7.2.   transporto priemonių tipas– tai transporto priemonės, kurių nesiskiria šios esminės savybės:
   7.3.   skersinė plokštuma– vertikali plokštuma, statmena vidurinei išilginei transporto priemonės plokštumai;
   7.4.   masė be krovinio– parengtos eksploatuoti transporto priemonės masė be keleivių ir be krovinio, bet su degalais, aušinimo skysčiu, tepalais, įrankiais ir atsarginiu ratu (jeigu šiuos elementus transporto priemonės gamintojas priskiria standartinei įrangai).
   8.   SKYSTŲJŲ DEGALŲ BAKŲ MONTAVIMO REIKALAVIMAI
   8.1.   Degalų įranga
   
               8.1.1.
            
            
               Transporto priemonės patvirtinamos pagal šios taisyklės I arba IV dalį.
            
         
               8.1.2.
            
            
               Degalų įrangos sudedamąsias dalis nuo sąlyčio su kliūtimis, galinčiomis būti ant žemės, turi tinkamai apsaugoti korpuso arba kėbulo dalys. Tokia apsauga nereikalinga, jei transporto priemonės apačioje esančios sudedamosios dalys nuo žemės yra toliau nei prieš jas esanti korpuso arba kėbulo dalis.
            
         
               8.1.3.
            
            
               Vamzdžiai ir visos kitos degalų įrangos dalys transporto priemonėje įtaisomos kiek įmanoma geriau apsaugotose vietose. Transporto priemonės konstrukcijos arba pavaros mazgo sukamasis arba lenkiamasis judėjimas ir vibracija neturi sukelti degalų įrangos sudedamųjų dalių trinties, spaudimo arba kitaip neįprastai veikti.
            
         
               8.1.4.
            
            
               Lanksčių vamzdžių jungtys su degalų įrangos sudedamųjų dalių standžiomis dalimis turi būti sukonstruotos taip, kad įvairiomis transporto priemonės naudojimo sąlygomis išliktų sandarios, nepaisant transporto priemonės konstrukcijos arba pavaros mazgo sukamųjų, lenkiamųjų judesių ir vibracijos.
            
         
               8.1.5.
            
            
               Jei įpylimo anga yra transporto priemonės šone, užsuktas įpylimo angos dangtelis neturi išsikišti iš gretimų kėbulo paviršių.
            
         8.2.   Elektros įranga
   
               8.2.1.
            
            
               Elektros laidai, išskyrus tuščiose ertmėse įtaisytus laidus, turi būti pritvirtinti prie transporto priemonės konstrukcijos, sienelių arba pertvarų, pro kurias yra nutiesti. Vietos, kuriose laidai eina pro sieneles arba pertvaras, turi būti gerai apsaugotos, kad nebūtų perpjauta izoliacija.
            
         
               8.2.2.
            
            
               Elektros įranga turi būt taip suprojektuota, pagaminta ir įtaisyta taip, kad visos jos sudedamosios dalys būtų atsparios korozijai.
            
         9.   TRANSPORTO PRIEMONĖS BANDYMAI
   Pagal šios taisyklės 3 priede nustatytą tvarką atliekant priekinio susidūrimo su kliūtimi bandymą, pagal Taisyklės Nr. 95 (su 01 serijos pakeitimais) 4 priede nustatytą tvarką atliekant šoninio susidūrimo bandymą ir pagal šio dokumento 4 priede aprašytą tvarką atliekant galinio susidūrimo bandymą,
   9.1.   degalų įrangoje leidžiamas tik nedidelis skysčio protėkis;
   9.2.   jeigu po susidūrimo iš degalų įrangos nuolat teka skystis, jo tekėjimo greitis neturi būti didesnis kaip 30 g/min; jeigu iš degalų įrangos tekantis skystis maišosi su kitų sistemų skysčiais ir negalima jų lengvai atskirti bei nustatyti, vertinant nenutrūkstamą nuotėkį, reikia atsižvelgti į visus surinktus skysčius;
   9.3.   dėl degalų poveikio neturi atsirasti liepsnos.
   9.4.   Per 9 punkte aprašytus susidūrimus ir po jų akumuliatorių vietoje turi laikyti tvirtinimo įtaisas.
   9.5.   Gamintojo prašymu šios taisyklės 3 priede nurodytą priekinio susidūrimo bandymą galima pakeisti Taisyklės Nr. 94 (su 01 serijos pakeitimais) 3 priede aprašyta bandymo procedūra.
   III DALIS.   SKYSTŲJŲ DEGALŲ BAKŲ KAIP ATSKIRŲ TECHNINIŲ MAZGŲ PATVIRTINIMAS
   10.   APIBRĖŽTYS
   Šioje taisyklės dalyje:
   10.1.   bakas– tai bakas (-ai), skirtas (-i) skystiesiems degalams, kaip apibrėžta 10.3 punkte, visų pirma naudojamas (-i) transporto priemonei varyti; bakas gali būti patvirtinamas be papildomos įrangos (įpylimo angos vamzdžio, jei tai atskiras elementas, įpylimo angos, dangtelio, matuoklio, jungties, skirtos sumažinti per didelį vidaus slėgį, ir t. t.) arba su ja;
   10.2.   degalų bako talpa– bako gamintojo nustatyta degalų bako talpa;
   10.3.   skystieji degalai– degalai, kurie yra skysti esant įprastai temperatūrai ir slėgiui;
   10.4.   bako patvirtinimas– skystųjų degalų bako tipo patvirtinimas;
   10.5.   bako tipas– bakai, kurių nesiskiria šios esminės savybės:
   11.   SKYSTŲJŲ DEGALŲ BAKŲ REIKALAVIMAI
   11.1.   Turi būti laikomasi 5.1, 5.2, 5.3, 5.9, 5.12, 6.1 ir 6.2 punktų reikalavimų, kai bakai yra su papildoma įranga, kuri paprastai prie jų tvirtinama.
   11.2.   Bakų be papildomos įrangos tipo patvirtinimo atveju gamintojo dokumentuose aiškiai įvardijama per bandymus naudojama papildoma įranga.
   IV DALIS.   TRANSPORTO PRIEMONIŲ PATVIRTINIMAS, ATSIŽVELGIANT Į PATVIRTINTO (-Ų) DEGALŲ BAKO (-Ų) MONTAVIMĄ
   12.   APIBRĖŽTYS
   Šioje taisyklės dalyje:
   12.1.   transporto priemonės patvirtinimas– transporto priemonės tipo patvirtinimas, atsižvelgiant į skystųjų degalų bakų, patvirtintų pagal šios taisyklės III dalį, montavimą;
   12.2.   transporto priemonių tipas– transporto priemonės, kurių nesiskiria šios esminės savybės:
   13.   SKYSTŲJŲ DEGALŲ BAKO (-Ų) MONTAVIMO REIKALAVIMAI
   13.1.   Turi būti laikomasi 5.4, 5.5, 5.6, 5.7, 5.8, 5.10 ir 5.11 punktų reikalavimų.
   13.2.   Bakų be papildomos įrangos tipo patvirtinimo atveju ši bakų bandymams naudojama papildoma įranga, nurodyta gamintojo dokumentuose pagal 11.2 punktą, gamintojo prašymu įtraukiama į patvirtinimą pagal šios taisyklės IV dalį. Kita papildoma įranga įtraukiama su sąlyga, kad technikos tarnybos nusprendžia, kad transporto priemonė atitinka šios taisyklės III ir IV dalių reikalavimus.
   14.   TRANSPORTO PRIEMONĖS AR BAKO TIPO PAKEITIMAI
   14.1.   Apie kiekvieną transporto priemonių ar bakų tipo pakeitimą pranešama transporto priemonės tipą patvirtinusiam administracijos padaliniui. Tada padalinys gali:
   
               14.1.1.
            
            
               laikyti, kad pakeitimai greičiausiai neturės pastebimo neigiamo poveikio, ir bet kokiu atveju transporto priemonė atitinka reikalavimus; arba
            
         
               14.1.2.
            
            
               reikalauti, kad už bandymus atsakinga technikos tarnyba atliktų papildomus bandymus.
            
         14.2.   Nepažeidžiant 14.1 punkto reikalavimų, pakeistu transporto priemonių tipu nelaikomas pagal šios taisyklės II dalį bandomas transporto priemonės variantas, kurio masė be krovinio nuo patvirtintos išbandytos transporto priemonės masės skiriasi ne daugiau kaip ± 20 %.
   14.3.   Apie sutikimą suteikti patvirtinimą arba atsisakymą jį suteikti, nurodant pakeitimus, šią taisyklę taikančioms susitariančiosioms šalims pranešama 3.1.3, 3.2.3 arba 3.3.3 punkte nustatyta tvarka.
   15.   GAMYBOS ATITIKTIS
   Gamybos atitikties procedūros turi atitikti nustatytąsias susitarimo 2 priedėlyje (E/ECE/324-E/ECE/TRANS/505/Rev. 2); turi būti laikomasi šių reikalavimų:
   
               15.1.
            
            
               kiekviena transporto priemonė ar bakas, turintis šioje taisyklėje nurodytą patvirtinimo ženklą, atitinka patvirtintą transporto priemonių tipą ir atitinkamos dalies reikalavimus;
            
         
               15.2.
            
            
               Kad būtų patikrinta atitiktis, kaip pirmiau nurodyta 15.1 punkte, serijinės gamybos transporto priemonės ar bakai, turintys pagal šią taisyklę reikalaujamą patvirtinimo ženklą, tikrinami atsitiktine tvarka.
            
         
               15.3.
            
            
               Paprastai patvirtinto tipo transporto priemonės ar bako atitiktis tikrinama remiantis aprašu, pateiktu patvirtinimo formoje ir jos prieduose. Tačiau transporto priemonei ar bakui turi būti taikomi pirmiau 6 punkte nurodyti patikrinimai.
            
         16.   BAUDOS UŽ GAMYBOS NEATITIKTĮ
   16.1.   Pagal šią taisyklę suteiktą transporto priemonių ar bakų tipo patvirtinimą galima panaikinti, jeigu nepaisoma pirmiau 15.1 punkte išdėstytų reikalavimų, arba jei atliktų transporto priemonės patikrinimų (pirmiau nurodytų 9 punkte) rezultatai nepatenkinami.
   16.2.   Jeigu šią taisyklę taikanti susitariančioji šalis panaikina patvirtinimą, kurį buvo anksčiau suteikusi, kitas šią taisyklę taikančias susitariančiąsias šalis apie tai nedelsdama informuoja naudodama šios taisyklės 1 arba 2 priede pateiktą pavyzdį atitinkantį blanką.
   17.   PEREINAMOJO LAIKOTARPIO NUOSTATOS
   17.1.   Nuo oficialios 02 serijos pakeitimų įsigaliojimo datos nė viena šią taisyklę taikanti susitariančioji šalis neturi atsisakyti suteikti EEK patvirtinimą pagal šią taisyklę su 02 serijos pakeitimais.
   17.2.   Praėjus 12 mėnesių nuo įsigaliojimo, šią taisyklę taikančios susitariančiosios šalys turi suteikti EEK patvirtinimus tik tada, jei tvirtintinas transporto priemonės tipas atitinka šios taisyklės reikalavimus su 02 serijos pakeitimais.
   17.3.   Praėjus 12 mėnesių nuo 02 serijos pakeitimų įsigaliojimo, šią taisyklę taikanti susitariančioji šalis gali atsisakyti transporto priemonės tipo, kuris buvo patvirtintas pagal ankstesnės šios taisyklės serijos pakeitimus, nacionalinio patvirtinimo.
   17.4.   Praėjus 24 mėnesiams nuo 02 serijos pakeitimų įsigaliojimo, šią taisyklę taikančios susitariančiosios šalys gali atsisakyti pirminės nacionalinės transporto priemonės, kuri neatitinka šios taisyklės reikalavimų su 02 serijos pakeitimais, registracijos (eksploatavimo pradžia).
   17.5.   Nuo oficialios 02 serijos pakeitimų 3 papildymo įsigaliojimo datos nė viena šią taisyklę taikanti susitariančioji šalis neturi atsisakyti suteikti EEK patvirtinimą pagal šią taisyklę su pakeitimais, padarytais 02 serijos pakeitimų 3 papildymu.
   17.6.   NET ir įsigaliojus šios taisyklės 02 serijos pakeitimų 3 papildymui, toliau galioja transporto priemonių patvirtinimai, suteikti pagal ankstesnius 02 serijos pakeitimų papildymus, o šią taisyklę taikančios susitariančiosios šalys toliau leidžia išplėsti tokių patvirtinimų taikymo sritį ir toliau juos pripažįsta.
   18.   PATVIRTINIMO BANDYMUS ATLIEKANČIŲ TECHNIKOS TARNYBŲ IR ADMINISTRACIJOS PADALINIŲ PAVADINIMAI IR ADRESAI
   Šią taisyklę taikančios susitariančiosios šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos padalinių, kuriems siunčiami apie kitose šalyse suteiktą patvirtinimą, arba atsisakymą suteikti patvirtinimą, arba patvirtinimo panaikinimą liudijantys pranešimai, pavadinimus ir adresus.
   
      (1)  Kaip apibrėžta Suvestinės rezoliucijos dėl transporto priemonių konstrukcijos 7 priede (R.E.3) (dokumentas TRANS/WP.29/78/Rev.1/Amend.2 su paskutiniais pakeitimais, padarytais Amend.4).
   
      (2)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Serbija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35 (nenaudojamas), 36 – Lietuva, 37 – Turkija, 38 (nenaudojamas), 39 – Azerbaidžanas, 40 – Buvusioji Jugoslavijos Respublika Makedonija, 41 (nenaudojamas), 42 – Europos bendrija (patvirtinimus suteikė jos valstybės narės, naudodamos savo atitinkamą EEK simbolį), 43 – Japonija, 44 (nenaudojamas), 45 – Australija, 46 – Ukraina, 47 – Pietų Afrikos Respublika, 48 – Naujoji Zelandija, 49 – Kipras, 50 – Malta, 51 – Korėjos Respublika, 52 – Malaizija, 53 – Tailandas, 54 (nenaudojamas), 55 (nenaudojamas), 56 – Juodkalnija ir 58 – Tunisas. Tolesni numeriai kitoms šalims skiriami chronologine tvarka, kuria jos ratifikavo Susitarimą dėl suvienodintų techninių nuostatų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas nuostatas suteiktų patvirtinimų abipusio pripažinimo sąlygų arba prie jo prisijungė; apie paskirtus numerius susitariančiosioms šalims praneša Jungtinių Tautų Generalinis Sekretorius.
   
      1 PRIEDAS
      
         1 priedėlis
         PRANEŠIMAS
         (Didžiausias formatas: A4 (210 x 297 mm))
         
            
         
            
      
      
         2 priedėlis
         PRANEŠIMAS
         (Didžiausias formatas: A4 (210 x 297 mm))
         
            
      
   
   
      2 PRIEDAS
      
         PATVIRTINIMO ŽENKLŲ IŠDĖSTYMAS
      
      A PAVYZDYS
      (žr. šios taisyklės 3.1.4 punktą)
      
         
      Pateiktas prie transporto priemonės pritvirtintas patvirtinimo ženklas rodo, kad tam tikras tipas buvo patvirtintas Nyderlanduose (E4) pagal Taisyklės Nr. 34 I dalį (patvirtinimo numeris 021234). Du pirmieji (02) patvirtinimo numerio skaitmenys rodo, kad patvirtinimas buvo suteiktas pagal Taisyklės Nr. 34 su 02 serijos pakeitimais reikalavimus.
      B PAVYZDYS
      (žr. šios taisyklės 3.1.5 punktą)
      
         
      Pateiktas prie transporto priemonės pritvirtintas patvirtinimo ženklas rodo, kad tam tikras tipas buvo patvirtintas Nyderlanduose (E4) pagal taisykles Nr. 34 (I arba IV dalis) ir Nr. 33 (1). Patvirtinimo numeriai rodo, kad suteikiant atitinkamus patvirtinimus, į Taisyklę Nr. 34. buvo įtraukti 02 serijos pakeitimai, o Taisyklė Nr. 33 buvo pradinės versijos.
      C PAVYZDYS
      (žr. šios taisyklės 3.2.4 punktą)
      
         
      Pateiktas prie transporto priemonės pritvirtintas patvirtinimo ženklas rodo, kad atitinkamas tipas buvo patvirtintas Nyderlanduose (E4) pagal Taisyklės Nr. 34 III dalį universaliam naudojimui kartu su papildoma įranga (patvirtinimo numeris 021234). Du pirmieji (02) patvirtinimo numerio skaitmenys rodo, kad patvirtinimas buvo suteiktas pagal Taisyklės Nr. 34 su 02 serijos pakeitimais reikalavimus.
      D PAVYZDYS
      (žr. šios taisyklės 3.3.4 punktą)
      
         
      Pateiktas prie transporto priemonės pritvirtintas patvirtinimo ženklas rodo, kad atitinkamas tipas buvo patvirtintas Nyderlanduose (E4) pagal Taisyklės Nr. 34 IV dalį (patvirtinimo numeris 021234). Du pirmieji (02) patvirtinimo numerio skaitmenys rodo, kad patvirtinimas buvo suteiktas pagal Taisyklės Nr. 34 su 02 serijos pakeitimais reikalavimus.
      E PAVYZDYS
      (žr. šios taisyklės 3.3.5 punktą)
      
         
      Pateiktas prie transporto priemonės pritaisytas patvirtinimo ženklas rodo, kad atitinkamas tipas buvo patvirtintas Nyderlanduose (E4) pagal Taisyklės Nr. 34 IV dalį ir Taisyklę Nr. 33 (1). Patvirtinimo numeriai rodo, kad suteikiant atitinkamus patvirtinimus, į Taisyklę Nr. 34. buvo įtraukti 02 serijos pakeitimai, o Taisyklė Nr. 33 vis dar buvo pradinės versijos.
      
         (1)  Antrasis numeris pateiktas tik kaip pavyzdys.
   
   
      3 PRIEDAS
      
         PRIEKINIO SUSIDŪRIMO SU KLIŪTIMI BANDYMAS
      
      1.   PASKIRTIS IR TAIKYMO SRITIS
      Šio bandymo paskirtis yra imituoti priekinio susidūrimo su nejudama kliūtimi arba su kita priešinga kryptimi judančia transporto priemone, sąlygas.
      2.   MONTAVIMAS, PROCEDŪROS IR MATAVIMO ĮRANGA
      2.1.   Bandymo aikštelė
      Bandymo aikštelė turi būti pakankamai didelė, kad užtektų vietos įsibėgėjimo keliui, kliūčiai ir bandymui reikalingai techninei įrangai. Galinė bent 5 metrų ilgio įsibėgėjimo kelio dalis prieš kliūtį turi būti horizontali ir lygi.
      2.2.   Kliūtis
      Kliūtis sudaryta iš gelžbetonio plokštės, priekinėje dalyje ne plonesnės kaip 3 m storio ir ne žemesnės kaip 1,5 m aukščio. Kliūtis turi būti tokio storio, kad svertų bent 70 tonų. Priekinis paviršius turi būti vertikalus, statmenas įsibėgėjimo kelio ašiai ir padengtas geros būklės 2 cm storio faneros plokštėmis. Kliūtis turi būti įtvirtinama žemėje arba ant jos; jei būtina, naudojami papildomi stabdymo įtaisai, kad būtų apribotas galimas kliūties poslinkis. Taip pat gali būti naudojama kitokių charakteristikų, bet tokius pat įtikinamus rezultatus leidžianti pasiekti kliūtis.
      2.3.   Transporto priemonės varomoji sistema
      Per susidūrimą transporto priemonės neturi veikti joks papildomas vairavimo arba varomasis įrenginys. Ji turi pasiekti kliūtį susidūrimo sienai statmena kryptimi; didžiausias leidžiamas šoninis nuokrypis tarp transporto priemonės priekio vertikaliosios vidurio linijos ir susidūrimo sienos vertikaliosios vidurio linijos yra ± 30 cm.
      2.4.   Transporto priemonės būklė
      
                  2.4.1.
               
               
                  Bandomoje transporto priemonėje turi būti įtaisyti visi įprastiniai elementai ir įranga, įtraukiami į transporto priemonės be krovinio masę, arba transporto priemonės būklė turi būti tokia, kad atitiktų šį reikalavimą tiek, kiek šie elementai ir įranga daro poveikį gaisro pavojui.
               
            
                  2.4.2.
               
               
                  Jei transporto priemonė varoma išorinėmis priemonėmis, pripildoma bent 90 % degalų bako talpos; pilami degalai arba nedegus skystis, kurio tankis ir klampa panašūs į paprastai naudojamų degalų tankį ir klampą. Visos kitos sistemos (stabdžių skysčio bakeliai, radiatorius ir kt.) turi būti tuščios.
               
            
                  2.4.3.
               
               
                  Jei transporto priemonė varoma nuosavu varikliu, pripildoma bent 90 % degalų bako talpos. Visi kiti skysčių bakeliai turi būti pilni.
               
            
                  2.4.4.
               
               
                  Jei gamintojas prašo, už bandymus atsakinga technikos tarnyba gali leisti šioje taisyklėje nurodytuose bandymuose naudoti tą pačią transporto priemonę, kuri naudojama kitose taisyklėse nurodytuose bandymuose (įskaitant bandymus, per kuriuos gali būti paveikta transporto priemonės konstrukcija).
               
            2.5.   Susidūrimo greitis
      Susidūrimo greitis turi būti 48,3–53,1 km/h. Tačiau jei per bandymą taikomas didesnis susidūrimo greitis ir transporto priemonė atitinka nurodytas sąlygas, laikoma, kad bandymas sėkmingas.
      2.6.   Matavimo įranga
      2.5 punkte nurodytas greičiui registruoti naudojamas prietaisas turi veikti 1 % tikslumu.
      3.   LYGIAVERČIAI BANDYMŲ METODAI
      3.1.   Leidžiama taikyti lygiaverčius bandymų metodus, jei atliekant pakaitinį bandymą arba atliekant apskaičiavimus pagal pakaitinio bandymo rezultatus, laikomasi šioje taisyklėje nurodytų sąlygų.
      3.2.   Jei taikomas kitas metodas, o ne 2 punkte aprašytasis, įrodoma, kad jis yra lygiavertis.
   
   
      4 PRIEDAS
      
         GALINIO SUSIDŪRIMO BANDYMO TVARKA
      
      1.   PASKIRTIS IR TAIKYMO SRITIS
      1.1.   Bandymo paskirtis yra imituoti galinio susidūrimo su kita judančia transporto priemone sąlygas.
      2.   MONTAVIMAS, PROCEDŪROS IR MATAVIMO ĮRANGA
      2.1.   Bandymo aikštelė
      Bandymo vieta turi būti pakankamai didelė: joje turi tilpti smogtuvo varomoji sistema ir turėtų užtekti erdvės transporto priemonei ir bandymo įrangai pasislinkti po susidūrimo. Vieta, kurioje vyksta transporto priemonės susidūrimas ir poslinkis, turi būti horizontali, lygi, jos trinties koeficientas turi būti ne mažesnis kaip 0,5.
      2.2.   Smogtuvas
      2.2.1.   Smogtuvas yra standi plieninė konstrukcija.
      2.2.2.   Smogiamasis paviršius turi būti lygus, ne mažesnio kaip 2 500 mm pločio ir 800 mm aukščio, o jo briaunos turi būti suapvalintos 40–50 mm spinduliu. Paviršius turi būti padengtas 20 mm storio klijuotos faneros sluoksniu.
      2.2.3.   Per susidūrimą turi būti laikomasi šių reikalavimų:
      
                  2.2.3.1.
               
               
                  smogiamasis paviršius turi būti vertikalus ir statmenas vidurinei išilginei transporto priemonės, į kurią smūgiuojama, plokštumai;
               
            
                  2.2.3.2.
               
               
                  smogtuvo judėjimo kryptis iš esmės turi būti horizontali ir lygiagreti su vidurine išilgine transporto priemonės, į kurią smūgiuojama, plokštuma;
               
            
                  2.2.3.3.
               
               
                  didžiausias šoninis nuokrypis, leidžiamas tarp smogtuvo paviršiaus vidurinės vertikalios linijos ir transporto priemonės, į kurią smūgiuojama, vidurinės išilginės plokštumos, turi būti 300 mm. Be to, smūginis paviršius turi būti didesnis už visą transporto priemonės plotį;
               
            
                  2.2.3.4.
               
               
                  smūginio paviršiaus apatinės briaunos atstumas nuo žemės paviršiaus turi būti 175 ± 25 mm.
               
            2.3.   Smogtuvo varomoji sistema
      Smogtuvas gali būti pritvirtintas prie vežtuvo (judamosios kliūties) arba būti švytuoklės dalis.
      2.4.   Specialios nuostatos, taikomos naudojant judamąją kliūtį
      2.4.1.   Jei smogtuvas tvirtinamas prie vežtuvo (judamosios kliūties) laikomuoju elementu, šis turi būti standus ir neturi deformuotis per susidūrimą; vežtuvas per susidūrimą turi laisvai judėti ir daugiau nebūti veikiamas varomojo įtaiso jėgos.
      2.4.2.   Greitis susidūrimo metu turi būti 35–38 km/h.
      2.4.3.   Bendrasis vežtuvo ir smogtuvo svoris (masė) turi būti 1 100 ± 20 kg.
      2.5.   Specialios nuostatos, taikomos naudojant švytuoklę
      2.5.1.   Atstumas tarp smūginio paviršiaus centro ir švytuoklės sukimosi ašies turi būti ne mažesnis kaip 5 m.
      2.5.2.   Smogtuvas turi laisvai kyboti laikomas standžių svirčių; smogtuvas turi būti tvirtai prie jų pritvirtintas. Taip sukonstruota švytuoklė per susidūrimą iš esmės neturi deformuotis.
      2.5.3.   Švytuoklėje turi būti įtaisytas stabdymo įtaisas, kad smogtuvas į bandomą transporto priemonę nesuduotų antro smūgio.
      2.5.4.   Per susidūrimą švytuoklės centrinės dalies smogiamasis greitis turėtų būti 35–38 km/h.
      2.5.5.   Sumažintoji masė „mr“ švytuoklės smūgio centre toliau pateikta lygtimi apibrėžiama kaip bendrosios masės „m“, atstumo „a“ funkcija (1) tarp smūgio centro ir sukimosi ašies bei atstumo „1“ tarp sunkio centro ir sukimosi ašies:
      mr = m (1/a)
      2.5.6.   Sumažintoji masė „mr“ lygi 1 100 ± 20 kg.
      2.6.   Bendrosios nuostatos, susijusios su smogtuvo mase ir greičiu
      Jei bandymas buvo atliktas taikant didesnį smūgio greitį, nei nurodytas 2.4.2 ir 2.5.4 punktuose, ir (arba) didesnę masę, nei nurodyta 2.4.3 ir 2.5.6 punktuose, o transporto priemonė atitiko nurodytus reikalavimus, bandymas laikomas sėkmingu.
      2.7.   Bandomos transporto priemonės būklė
      2.7.1.   Bandomoje transporto priemonėje turi būti įtaisyti visi įprastiniai elementai ir įranga, įtraukiami į transporto priemonės be krovinio masę, arba transporto priemonės būklė turi būti tokia, kad atitiktų šį reikalavimą tiek, kiek šie elementai ir įranga daro poveikį gaisro pavojui.
      2.7.2.   Pripildoma bent 90 % degalų bako talpos; pilami degalai arba nedegus skystis, kurio tankis ir klampa panašūs į paprastai naudojamų degalų tankį ir klampą. Visos kitos sistemos (stabdžių skysčio bakeliai, radiatorius ir kt.) turi būti tuščios.
      2.7.3.   Gali būti įjungta pavara ir gali būti naudojami stabdžiai.
      2.7.4.   Jei gamintojas prašo, galima tokia leidžianti nukrypti nuostata:
      
                  2.7.4.1.
               
               
                  už bandymus atsakinga technikos tarnyba gali leisti šioje taisyklėje nurodytuose bandymuose naudoti tą pačią transporto priemonę, kuri naudojama kitose taisyklėse nurodytuose bandymuose (įskaitant bandymus, per kuriuos gali būti paveikta transporto priemonės konstrukcija); ir
               
            
                  2.7.4.2.
               
               
                  transporto priemonė gali būti apkrauta papildomais svarsčiais, bet jos masė be krovinio neturi būti viršyta daugiau kaip 10 %; svarsčiai tvirtai pritaisomi prie konstrukcijos taip, kad per bandymą jie nedarytų poveikio keleivių skyriaus konstrukcijai.
               
            2.8.   Matavimo įranga
      2.4.2 ir 2.5.4 punktuose nurodytas greičio registravimo prietaisas turi veikti 1 % tikslumu.
      3.   LYGIAVERČIAI BANDYMŲ METODAI
      3.1.   Leidžiama taikyti lygiaverčius bandymų metodus, jei atliekant pakaitinį bandymą arba atliekant apskaičiavimus pagal pakaitinio bandymo rezultatus, laikomasi šioje taisyklėje nurodytų sąlygų.
      3.2.   Jei taikomas kitas metodas, o ne 2 punkte aprašytasis, įrodoma, kad jis yra lygiavertis.
      
         (1)  Primenama, kad atstumas „a“ lygus aptariamo sinchroninio švytavimo ilgiui.
   
   
      5 PRIEDAS
      
         IŠ PLASTIKO PAGAMINTŲ DEGALŲ BAKŲ BANDYMAS
      
      1.   ATSPARUMAS SUSIDŪRIMUI
      1.1.   Bakas visiškai pripildomas vandens glikolio mišinio arba kito skysčio, kurio užšalimo temperatūra žema ir kuris nedaro įtakos bako medžiagos savybėms; tada atliekamas perforacijos bandymas.
      1.2.   Atliekant šį bandymą, bako temperatūra turi būti 233 K ± 2 K (– 40 °C ± 2 °C).
      1.3.   Bandymui naudojama švytuoklės susidūrimo bandymų įranga. Susidūrimo korpusas gaminamas iš plieno, turi piramidės pavidalą su lygiakraščiais trikampiais paviršiais ir kvadratiniu pagrindu, viršūnė ir kraštai suapvalinami iki 3 mm spindulio. Švytuoklės smūgio centras turi sutapti su piramidės sunkio centru; smūgio centras nuo švytuoklės sukimosi ašies turi būti 1 m atstumu. Bendroji švytuoklės masė turi būti 15 kg. Švytuoklės energija per susidūrimą turi būti ne mažesnė kaip 30 Nm ir neturi per daug nukrypti nuo šios vertės.
      1.4.   Bandymai atliekami bako vietose, kurios laikomos pažeidžiamomis priekinio ir galinio susidūrimų atvejais. Pažeidžiamomis vietomis laikomos tos, kurios yra mažiausiai pridengtos arba silpniausios, atsižvelgiant į bako pavidalą arba jo įrengimo transporto priemonėje būdą. Bandymo ataskaitoje nurodomos laboratorijų pasirinktos vietos.
      1.5.   Per bandymą bakas laikomas priešpriešinėje (-ėse) susidūrimo pusėje (arba pusėse). Po bandymo neturi būti protėkio.
      1.6.   Gamintojo pasirinkimu visi susidūrimo bandymai gali būti atliekami naudojant vieną baką arba kiekvienam bandymui pasirenkamas skirtingas bakas.
      2.   MECHANINIS TVIRTUMAS
      Bakas, protėkių ir formos standumo atžvilgiu, bandomas pagal šios taisyklės 6.1 punkte nurodytas sąlygas. Bakas ir visa papildoma jo įranga sumontuojami bandymų stende taip, kad montavimas būtų panašus į montavimą transporto priemonėje, kuriai bakas skirtas, arba sumontuojami pačioje transporto priemonėje, arba bandymų stende, pagamintame iš transporto priemonės dalies. Gamintojo prašymu ir susitarus su technikos tarnyba bakas gali būti bandomas nenaudojant bandymų stendo. Kaip bandymo skystis naudojamas 326 K (53 °C) temperatūros vanduo; pripildomas pilnas bakas. Bakas veikiamas santykiniu vidaus slėgiu, dvigubai didesniu už darbinį slėgį, ir bet kokiu atveju per penkių valandų laikotarpį ne mažesniu nei 30 kPa, esant 326 K ± 2 K (53 °C ± 2 °C) temperatūrai. Per bandymą bakas ir jo priedai neturi įtrūkti arba praleisti skystį; tačiau leidžiama ilgalaikė bako deformacija.
      3.   DEGALŲ PRALAIDUMAS
      3.1.   Pralaidumo bandymui atlikti naudojami Taisyklės Nr. 83 9 priede nurodyti etaloniniai degalai arba rinkoje parduodami aukščiausios kokybės degalai. Jei bakas skirtas įrengti tik transporto priemonėse su kompresinio uždegimo varikliais, bakas pripildomas dyzelinių degalų.
      3.2.   Prieš atliekant bandymą, 50 % bako talpos pripildoma bandymo degalų ir bakas paliekamas atviras 313 K ± 2 K (40 °C ± 2 °C) temperatūros aplinkoje, kol nusistovės svorio netektis per laiko vienetą, bet ne ilgiau kaip keturias savaites (preliminarus laikymo laikas).
      3.3.   Tada bakas ištuštinamas ir 50 % bako talpos iš naujo pripildoma bandymo degalų. Tai padarius, bakas sandariai uždaromas ir paliekamas esant 313 K ± 2 K (40 °C ± 2 °C) temperatūrai. Slėgis pakoreguojamas, kai bako turinys pasiekia bandymo temperatūrą. Per vėlesnį aštuonių savaičių trukmės bandymą turi būti nustatyta dėl difuzijos vykstanti svorio netektis. Per 24 bandymo valandas leidžiama didžiausia 20 g vidutinė netektis.
      3.4.   Jei degalų netektis dėl difuzijos yra didesnė už 3.3 punkte nurodytą dydį, tame punkte aprašytas bandymas pakartojamas naudojant tą patį baką, kad būtų nustatyta netektis dėl difuzijos, kai temperatūra yra 296 K ± 2 K (23 °C ± 2 °C), o visos kitos sąlygos tokios pačios. Taip išmatuota netektis turi būti ne didesnė kaip 10 g per 24 valandas.
      4.   ATSPARUMAS DEGALAMS
      Po 3 punkte nurodyto bandymo bakas turi atitikti 1 ir 2 punktų reikalavimus.
      5.   ATSPARUMAS LIEPSNAI
      Su baku atliekami nurodyti bandymai.
      5.1.   Transporto priemonėje įtaisytas bakas dvi minutes kaitinamas liepsna. Neturi būti skystųjų degalų protėkio iš bako.
      5.2.   Su skirtingais degalų pripildytais bakais atliekami trys bandymai.
      
                  5.2.1.
               
               
                  Jei bakas skirtas montuoti transporto priemonėse su priverstinio uždegimo varikliais arba kompresinio uždegimo varikliais, trys bandymai atliekami bakus pripildžius aukščiausios kokybės degalų;
               
            
                  5.2.2.
               
               
                  Jei bakas skirtas įrengti tik transporto priemonėse su kompresinio uždegimo varikliais, trys bandymai atliekami bakus pripildžius dyzelinių degalų;
               
            
                  5.2.3.
               
               
                  Per kiekvieną bandymą bakas ir jo papildoma įranga įtaisomi bandymų stende, kuo tiksliau imituojančiame realias montavimo sąlygas. Bako tvirtinimo stende būdas turi atitikti susijusias montavimo specifikacijas. Kai bakas skirtas naudoti konkrečioje transporto priemonėje, atsižvelgiama į transporto priemonės dalis, saugančias baką ir jo priedus nuo atviros liepsnos ar darančias kokią nors įtaką liepsnos krypčiai, taip pat į tam tikrus ant bako ir ant kamščių sumontuotus elementus. Per bandymą visos angos uždaromos, bet vėdinimo sistemos turi veikti. Prieš pat bandymą 50 % bako talpos pripildoma nustatytų degalų.
               
            5.3.   Liepsna, kuria kaitinamas bakas, gaunama kaistuve deginant priverstinio uždegimo varikliams skirtus rinkoje parduodamus degalus (toliau – degalai). Į kaistuvą įpilama tiek degalų, kad laisvo degimo sąlygomis liepsna degtų visą bandymo laiką.
      5.4.   Kaistuvo matmenys pasirenkami tokie, kad liepsna galėtų pasiekti degalų bako šonus. Todėl kaistuvas turi bent 20 cm, bet ne daugiau kaip 50 cm, išsikišti už bako horizontalios projekcijos. Bandymo pradžioje kaistuvo šoninės sienelės virš degalų lygio neturi būti iškilusios aukščiau kaip 8 cm.
      5.5.   Degalų pripildytas kaistuvas pakišamas po baku taip, kad atstumas tarp kaistuve esančių degalų paviršiaus ir bako dugno atitiktų transporto priemonės be krovinio projektinį bako aukštį virš kelio paviršiaus (žr. 7.4 punktą). Turi būti įmanoma laisvai pakeisti kaistuvo ar bandymo įrangos arba ir kaistuvo, ir bandymo įrangos padėtį.
      5.6.   Bandymo C etape kaistuvas uždengiamas skydu, uždedamu 3 cm ± 1 cm virš degalų lygio.
      Skydas turi būti pagamintas iš ugniai atsparios medžiagos, kaip nurodyta 2 priedėlyje. Tarp plytų neturi būti tarpo, virš degalų kaistuvo jos laikomos taip, kad nebūtų uždengtos plytose esančios skylės. Korpuso ilgis ir plotis turi būti 2–4 cm mažesni už kaistuvo vidinius matmenis, kad tarp korpuso ir kaistuvo sienelės būtų 1–2 cm ventiliacinis tarpas.
      5.7.   Kai bandymai atliekami atvirame ore, užtikrinama pakankama apsauga nuo vėjo, o vėjo greitis ties degalų kaistuvu neturi viršyti 2,5 km/h. Prieš bandymą skydas įkaitinamas iki 308 K ± 5 K (35 °C ± 5 °C) temperatūros. Siekiant garantuoti vienodas bandymo sąlygas, per kiekvieną bandymą ugniai atsparias plytas galima sudrėkinti.
      5.8.   Bandymą sudaro keturi etapai (žr. 1 priedėlį).
      5.8.1.   A etapas: pirminis kaitinimas (1 pav.)
      Kaistuve esantys degalai uždegami bent 3 m atstumu nuo bandomo bako. Po 60 sekundžių trukmės pirminio pakaitinimo kaistuvas padedamas po baku.
      5.8.2.   B etapas: tiesioginis kaitinimas liepsna (2 pav.)
      Bakas 60 sekundžių kaitinimas degančių degalų liepsna.
      5.8.3.   C etapas: netiesioginis kaitinimas liepsna (3 pav.)
      Pabaigus B etapą, skydas iškart padedamas tarp degančio kaistuvo ir bako. Bakas šia sumažinta liepsna kaitinamas dar 60 sekundžių.
      5.8.4.   D etapas: bandymo pabaiga (4 pav.)
      Skydu uždengtas degantis kaistuvas grąžinamas į savo pradinę padėtį (A etapas). Jei bandymo pabaigoje bakas dega, liepsna nedelsiant užgesinama.
      5.9.   Laikoma, kad bandymo rezultatai yra geri, jei iš bako nebėga skystieji degalai.
      6.   ATSPARUMAS AUKŠTAI TEMPERATŪRAI
      6.1.   Stendas, kuriame atliekamas bandymas, turi atitikti bako įrengimo transporto priemonėje būdą, įskaitant bako vėdinimo angos veikimo būdą.
      6.2.   50 % bako talpos pripildoma 293 K (20 °C) temperatūros vandens, tada bakas vieną valandą laikomas 368 K ± 2 K (95 °C ± 2 °C) temperatūros aplinkoje.
      6.3.   Laikoma, kad bandymo rezultatai yra geri, jei po bandymo iš bako nebėga skystis ir bakas nėra stipriai deformuotas.
      7.   DEGALŲ BAKO ŽENKLINIMAS
      Prie bako pritvirtinamas prekės pavadinimas arba ženklas; baką sumontavus transporto priemonėje, jis turi nenusitrinti ir būti aiškiai įskaitomas.
      
         1 priedėlis
         
            ATSPARUMO LIEPSNAI BANDYMAS
         
         
            1   pav.
         
         
                     
                        A etapas:
                     
                  
                  
                     pirminis kaitinimas
                  
               
            
         
            2   pav.
         
         
                     
                        B etapas:
                     
                  
                  
                     tiesioginis liepsnos poveikis
                  
               
            
         
            3   pav.
         
         
                     
                        C etapas:
                     
                  
                  
                     netiesioginis liepsnos poveikis
                  
               
            
         
            4   pav.
         
         
                     
                        D etapas:
                     
                  
                  
                     bandymo pabaiga
                  
               
            
      
      
         2 priedėlis
         
            UGNIAI ATSPARIŲ PLYTŲ MATMENYS IR TECHNINIAI DUOMENYS
         
         
            
         
                     Atsparumas liepsnai
                  
                  
                     (Seger-Kegel) SK 30
                  
               
                     Al2O3 koncentracija
                  
                  
                     30–33 %
                  
               
                     Atviras akytumas (Po)
                  
                  
                     20–22 tūrio procentų
                  
               
                     Tankis
                  
                  
                     1 900–2 000 kg/m3
                     
                  
               
                     Efektyvusis skylėtasis plotas
                  
                  
                     44,18 %